CELEX: 52021PC0781
Language: sl
Date: 2021-12-09
Title: Predlog SKLEP SVETA o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, v zvezi s podaljšanjem akcijskega načrta EU-Izrael

EVROPSKA KOMISIJA
            Bruselj, 9.12.2021
            COM(2021) 781 final
            2021/0409(NLE)
            
            Predlog
            SKLEP SVETA
            o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, v zvezi s podaljšanjem akcijskega načrta EU-Izrael
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki naj se v imenu Evropske unije zastopa v Pridružitvenem svetu EU-Izrael, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (v nadaljnjem besedilu: Evro-mediteranski sporazum), v zvezi s sprejetjem priporočila o podaljšanju akcijskega načrta EU-Izrael.
            
            
               2.Ozadje predloga
            
            
               2.1.Evro-mediteranski sporazum 
            
            
               Evro-mediteranski sporazum je bil podpisan 20. novembra 1995 v Bruslju, veljati pa je začel 1. junija 2000. Ta sporazum je pravna podlaga za dvostranske odnose med EU in Izraelom. Cilji Sporazuma so: 
            
            
               –zagotoviti primeren okvir za politični dialog, ki omogoča razvoj tesnih političnih odnosov med pogodbenicama, 
            
            
               –povečati obseg trgovine, med drugim z razširitvijo trgovine na področju blaga in storitev, vzajemno liberalizacijo pravice do ustanavljanja, nadaljnjo postopno liberalizacijo javnih naročil, prostim pretokom kapitala in okrepitvijo sodelovanja na področju znanosti in tehnologije, za spodbujanje skladnega razvoja gospodarskih odnosov med Skupnostjo in Izraelom ter s tem spodbuditi napredek gospodarske dejavnosti v EU in Izraelu, izboljšati življenjske razmere in pogoje zaposlovanja ter povečati produktivnost in finančno stabilnost,
            
            
               –spodbujati regionalno sodelovanje z namenom utrditve mirnega sožitja ter gospodarske in politične stabilnosti,
            
            
               –spodbujati sodelovanje na drugih področjih, ki so v medsebojnem interesu.
            
            
               2.2.Pridružitveni svet
            
            
               Pridružitveni svet, ustanovljen z Evro-mediteranskim sporazumom, sestavljajo člani Sveta Evropske unije in člani Evropske komisije na eni strani ter člani vlade Države Izrael na drugi strani. Sestaja se na ministrski ravni enkrat letno in kadar to zahtevajo okoliščine, na pobudo svojega predsednika in v skladu s pogoji, določenimi v njegovem poslovniku. Pridružitveni svet sprejema svoje sklepe in priporočila s skupnim soglasjem pogodbenic. V skladu s členom 10 poslovnika lahko Pridružitveni svet med zasedanji sprejema sklepe ali priporočila s pisnim postopkom, če se s tem strinjata pogodbenici.
            
            
               2.3.Predvideni akt Pridružitvenega sveta
            
            
               Pridružitveni svet bo sprejel priporočilo o podaljšanju akcijskega načrta EU-Izrael (v nadaljnjem besedilu: predvideni akt). V skladu s členom 10 poslovnika Pridružitvenega sveta bo priporočilo sprejeto s pisnim postopkom.
            
            
               Namen predvidenega akta je za tri leta podaljšati veljavnost akcijskega načrta EU-Izrael, da se zagotovi nadaljevanje sodelovanja med pogodbenicama. 
            
            
               3.Stališče, ki se zastopa v imenu Unije
            
            
               Stališče, ki naj se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom, v zvezi s sprejetjem priporočila o podaljšanju akcijskega načrta EU-Izrael za tri leta, temelji na besedilu priporočila, priloženega temu sklepu. 
            
            
               Pogodbenici sta večkrat potrdili bogastvo in dinamičnost odnosov med Evropsko unijo in Izraelom ter odločno zavezanost nadaljnjemu razvoju teh odnosov na vseh področjih skupnega interesa. 
            
            
               Podaljšanje akcijskega načrta je zato v interesu pogodbenic.
            
         
         
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  1
               .
            
            
               4.1.2.Uporaba v obravnavanem primeru
            
            
               Pridružitveni svet je organ, ustanovljen s sporazumom, in sicer z Evro-mediteranskim sporazumom.
            
            
               Akt, ki naj bi ga sprejel Pridružitveni svet, je akt s pravnim učinkom. 
            
            
               Predvideni akt ima pravne učinke, saj bo za tri leta podaljšal veljavnost sedanjega akcijskega načrta EU-Izrael.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov prepoznaven kot glavni, drugi pa kot postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na sodelovanje s tretjo državo v okviru pridružitvenega sporazuma in evropske sosedske politike.
            
            
               Materialna pravna podlaga za predlagani sklep je zato člen 217 PDEU.
            
            
               4.3.Zaključek
            
            
               Pravna podlaga predlaganega sklepa bi moral biti člen 217 v povezavi s členom 218(9) PDEU.
            
            
               5.Objava predvidenega akta
            
            
               Ker bo akt Pridružitvenega sveta spremenil trajanje akcijskega načrta EU-Izrael, je primerno, da se po sprejetju objavi v Uradnem listu Evropske unije (v skladu s poslovnikom Pridružitvenega sveta EU-Izrael) ter v Reshumotu (izraelski uradni list) Izraela, če Pridružitveni svet tako odloči.
            
         
         
            
               2021/0409 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, v zvezi s podaljšanjem akcijskega načrta EU-Izrael
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani je začel veljati 1. junija 2000.
            
            
               (2)V skladu s členom 69 Evro-mediteranskega sporazuma lahko Pridružitveni svet sprejema sklepe in daje ustrezna priporočila.
            
            
               (3)Pridružitveni svet bo s pisnim postopkom sprejel priporočilo o podaljšanju akcijskega načrta EU-Izrael.
            
            
               (4)Primerno je določiti stališče, ki naj se v imenu Unije zastopa v Pridružitvenem svetu, saj bo imelo priporočilo pravne učinke.
            
            
               (5)Podaljšanje akcijskega načrta EU-Izrael za tri leta bo pogodbenicama omogočilo, da v prihodnjih letih nadaljujeta sodelovanje, vključno z možnim pogajanjem glede prednostnih nalog partnerstva – 
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, temelji na osnutku priporočila Pridružitvenega sveta, priloženega temu sklepu.
            
            
               Člen 2
            
            
               Ta sklep je naslovljen na Komisijo in visokega predstavnika.
            
            
               V Bruslju,
            
            
               
                     Za Svet
               
            
         
         
            
               
                     predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014 v zadevi C-399/12, Nemčija/Svet, ECLI:EU:C:2014:2258, točke 61 do 64. 
               
            
      
    ---documentbreak--- 
      
         
               EVROPSKA KOMISIJA
            Bruselj, 9.12.2021
            COM(2021) 781 final
            
            PRILOGA
            k
            Predlogu SKLEPA SVETA
            o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, v zvezi s podaljšanjem akcijskega načrta EU-Izrael
            
               
         
         
            
               PRILOGA 
                  
                  PRIPOROČILO št. xxx PRIDRUŽITVENEGA SVETA EU-IZRAEL o odobritvi podaljšanja akcijskega načrta EU-Izrael
            
            
            
               PRIDRUŽITVENI SVET EU-IZRAEL JE –
            
            
               ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (v nadaljnjem besedilu: Evro-mediteranski sporazum),
            
            
               ob upoštevanju naslednjega:
            
            
               (1)Evro-mediteranski sporazum je bil podpisan 20. novembra 1995 v Bruslju, veljati pa je začel 1. junija 2000. 
            
            
               (2)Člen 69 Evro-mediteranskega sporazuma pooblašča Pridružitveni svet, da sprejema sklepe in daje ustrezna priporočila.
            
            
               (3)Člen 10 poslovnika Pridružitvenega sveta določa možnost sprejemanja sklepov ali priporočil s pisnim postopkom med zasedanji, če se pogodbenici s tem strinjata.
            
            
               (4)Podaljšanje akcijskega načrta EU-Izrael za tri leta bo pogodbenicama omogočilo, da nadaljujeta sodelovanje v prihodnjih letih, vključno z možnim pogajanjem glede prednostnih nalog partnerstva –
            
            
               SPREJEL NASLEDNJE PRIPOROČILO:
            
            
               Člen 1
            
            
               Pridružitveni svet po pisnem postopku priporoča podaljšanje akcijskega načrta EU-Izrael za tri leta od dneva sprejetja podaljšanja.
            
            
               Člen 2
            
            
               To priporočilo začne učinkovati na dan sprejetja.
            
            
               V xx, [datum]
            
            
            
            
               Za Pridružitveni svet EU-Izrael 
            
            
               predsednik
            
         
         
            
            
               ***